LidanRubinov/Halacha-QA huggingface dataset:
שאלה: מנגל - שלא ידוע מה נעשה עליו: אם על מנגל, הרשת שעושים עליה את הבשר, עשו בשר חזיר או בשר וחלב אזי אני מספיק שאדליק את המנגל וכך הרשת עם האש תאדים ותלבן את הברזל, דהיינו הרשת, ואז זה יהיה כשר? במידה וכן, האם ה"סטנד" שמכיל את הפחמים נטף עליו שומן מהבשר חזיר או הבשר בחלב, האם דינו כתנור או כעפר, האם ברגע שאני מדליק את האש אז ממילא הכל נשרף ונחשב כעפר ואין בו עניין?
תשובה: אם הרשת מגיעה לחום כזה שהרשת אדומה זה נחשב ליבון והיא מותרת לשימוש. אולם במקרים רבים לא מגיע לרמה שהברזל אדום ואי אפשר להשתמש אם זה רשת טריפה. בנוגע למה שמתחת לרשת המקום שמונחים הגחלים אין צורך להכשיר מפני שלא נוגע בדבר שנצלה.
שאלה: פריסת דמי כתובה לתשלומים: מה המקור המשפטי ההלכתי המסמיך את בית הדין לחלק הכתובה לתשלומים במקום לחייב לפרוע אותה בת אחד?
תשובה: הנידון בשאלתך תלוי בנסיבות ובעיקר בשאלה האם יש חיוב ברור לשלם את הכתובה או לא. בכל אופן, בית הדין פועל בדרך כלל על פי הסכמת שני הצדדים ומפשר ביניהם, ופועל לפי הנסיבות של כל מקרה ומקרה לגופו. כאשר אדם חייב לשלם כסף לחברו למשל אם לווה ממנו, וכעת אין ביכולתו להחזיר את ההלוואה, בית הדין "מסדרין לבעל חוב", כלומר דואגים לכך שגם אם ישלם את חובו שלא ישאר ללא צרכי המחיה הבסיסיים, כגון: מטה, כלי עבודתו, אוכל למספר ימים וכו'. לכן, בשום מקרה לא יאלץ הלווה למכור את צרכי המחיה הבסיסיים שלו גם אם זה אומר שהמלווה לא יקבל את כל כספו בחזרה. וכך פסק השו"ע: "כשיגיע זמן הפרעון ובא לגבות חובו, מסדרין לבעל חוב. כיצד, אומרים ללוה: הבא כל המטלטלים שיש לך, ולא תניח אפילו מחט אחת, ונותנין לו מהכל מזון שלשים יום ( כבינוני שבעיר, אע"פ שאכל תחלה כעני) וכסות י"ב חדש  ולא שילבש בגדי משי או מצנפת זהובה, אלא מעבירים אותה ממנו ונותנים לו כסות הראויה לו לי"ב חדש, ומטה לישב עליה, ומטה ומצע ( ושאר צרכי המטה) (טור) הראוים לו לישן עליהם, ואם היה עני, מטה ומפץ לישן עליו, ואין נותנין כלום כאלו לאשתו ובניו, אף על פי שהם קטנים שהוא חייב במזונותיהם, ונותנים לו סנדלו ותפיליו. היה אומן, נותנים לו שני כלי אומנות מכל מין ומין,. אף על פי שאין לו מזונות (אלא) מאלו, אין אלו כלים, אלא נכסים, וימכרו עם שאר המטלטלים בב"ד, וינתנו לבעל חובו. ואפילו אם הוא תלמיד חכם ותורתו אומנותו, אין מניחים לו ספריו, ואפילו ספר תורה, לפי שהם כשאר נכסים שבעל חוב גובה מהם. והוא הדין למקומות בית הכנסת כשהם בכלל נכסים, ובעל חוב גובה מהם חובו". מעיקרון זה ניתן ללמוד את סמכות בית הדין לפרוס לתשלומים את החוב של הבעל כגון ת כתובה למספר תשלומים בעת הצורך וכפי שיקול דעתו. מקורות: בבא מציעא קיב., שו"ע חושן משפט סימן צ"ז סעיף כג. הרב ניר אביב
שאלה: ספורט בבוקר: האם מותר לעשות ספורט לפני תפילת שחרית?
תשובה: היות ותפילת שחרית היא ההזדמנות לפתוח את היום בקשר ישיר לבורא יתברך, אין זה ראוי ונכון לעסוק בדברים אחרים קודם לכן. לכן על פי דין אסור לעשות פעולות לפני התפילה ובכלל זה גם פעילות גופנית.
שאלה: מעשר כספים לאירגון צדקה: האם תרומה לארגוני צדקה המסייעים לעניים מוציאה ידי חובת מעשר כספים או שיש צורך בתרומה ישירות לעני?
תשובה: ניתן בהחלט לתרום לארגון העוסק בצדקה את כספי המעשר. אומנם יש לוודא כי הארגון הינו ארגון מוכר הפועל בתבונה ובהדכת רבנים.
שאלה: הלכות כלליות: 1. בראש חדש, אחרי התפילה, אני יכול להניח תפילין של רבנו תם? 2. חולצה שחבר נתן לי מתנה והוא היה לובש אותה ואני ממש שמח ממנה, אני יכול לברך שהחיינו? 3. לעשות חסכון בבנק יש עניין של ריבית? 4.האם מותר לדבר בזמן הורדת התפילין? 5. אחרי שמסיימם עמידה כמה אנשים צריכים שיסיימו את התפילה, והאם יש הבדל בין מנחה לערבית?
תשובה: 1. יכול. 2. אם אתה שמח בזה, ולך זה חדש אתה יכול לברך. 3. מותר לעשות חיסכון בבנק כי הבנק עושה 'היתר עיסקה'. 4. מותר. 5. במנחה שיש חזרת הש"ץ יש להמתין שיהיו תשעה שיענו אמן. אולם בערבית ניתן להתחיל את הקדיש לאחר שישנם ששה שסיימו. כל זה מדובר כשיש רק עשרה מתפללים, אולם אם יש יותר יש להמתין לרוב המניין.
שאלה: שחיה מעורבת בטיול: האם מותר להכנס לבריכה ששוחים בה גברים ונשים יחד כשהאישה לבושה בצניעות מלאה? מדובר בבריכה שנמצאת בחיק הטבע, במסלולי טיול וכדו, לא בבריכה רגילה. אם אסור- מדוע, והאם יש מקום להקל או שזה אסור לחלוטין?
תשובה: אם האישה לבושה כמו שצריך מצד הדין מותר לה להיכנס למים.
שאלה: דיני אבלות: אבי נפטר בשנה זו שהייתה מעוברת, ב כ חשון תשס"ח.הבנתי שעולים לבית העלמין לאחר 12 חודש וגם בתאריך הפטירה ז"א ב כ תשרי שיוצא בחול המועד, כיצד נוהגים?מתי מסתיימים דיני האבלות? והקדיש?
תשובה: קדיש אומרים במשך 11 חודש, עד ל-י"ט באלול. האבלות נמשכת 12 חודש, עד ל-י"ט בתשרי. הספרדים נוהגים לערוך את האזכרה והעליה לקבר לאחר 12 חודש ואילו האשכנזים בתאריך הפטירה. נוהגים שלא לעלות לקבר בחול המועד ולכן את העליה יש להקדים לפני חול המועד או לאחריו. ואפשר גם לעלות בתום 12 חודש.
שאלה: שילוח הקן על אדן חלון המטבח בביתי: אל אדן החלון במטבח ביתי הייתה סלסלה מפלסטיק ובה נבנה קן ולאחר מכן היונה הטילה בה שני ביצים. מאחר ופחדתי מקינים באזור המטבח, הברחתי את היונה ע"י הקשה על סלסלת הפלסטיק ולאחר מכן הורדתי את הסלסילה עם הקן והביצים לחצר הבניין. יש לציין שביצה אחת נשברה (הייתה עם החלמון-הצהוב). ניסיתי להעמיד את הסלסילה על ענף עץ ואז הרוח העיפה את הסלסילה עם הקן והביצים לארץ ואחת מהביצים נשברה. רציתי לדעת: 1. האם נהגתי בחוכמה? 2. האם קיימתי את מצוות "שילוח הקן"?
תשובה: לכאורה כיון ששילחת אותה ואז לקחת את הביצים קיימת את המצוה, אף שיש דיון בהלכה אם צריך לזכות בגוזלים או מספיק לשלח, אבל כיון ששילחת גם אם נשברה ביצה בדרך קיימת את המצוה. אבל אתה כיון שלא כיוונת למצות שילוח הקן לפי השו"ע לא קיימת את המצוה שנפסק שמצוות צריכות כוונה. אולם יש דיעות בראשונים שפוסקים שמצות לא צריכות כוונה ולפיהם כן קיימת את המצוה.
שאלה: מיסים וחוקי מדינה: אימי נסעה באוטו וחנתה במקום שכנראה נכים לא מקבלים עליו קנס. אני הוא הנכה ואני לא הייתי בכלל באוטו באותו זמן (האוטו הוא של אימי) והשוטר נתן דו"ח, וכדי לא לשלמו ראיתי שאבי כתב מכתב ללא ידיעתי שאני שכחתי לשים תו (דבר שלא היה ולא נברא) ועל ידי זה בית התשפט ויתר על הדו"ח. מה אני צריך לעשות, והאם יש לי אשמה כלשהי אם אני לא עושה כלום? דרך אגב, הוכחתי את הורי על זה והם לא שמו עלי.
תשובה: אתה צודק בזה שהם לא נהגו כשורה, אבל סוף כל סוף אתה לא עשית שום דבר ואין לך אשמה כלשהי.
שאלה: כיבוי חשמל מחשש לדליקה: במשך השבת התחיל לעלות עשן מה"סטארטר" במנורת פלורוסנט בביתנו. מכיוון שהמנורה מחוברת למדפי עץ - חששנו מדליקה שעלולה להתפשט. ביתנו הוא מבנה צמוד-קרקע בודד ואינו מחובר לדירה אחרת. כיצד היה עלינו לנהוג? (בפועל - ביקשנו מקטן-שלא-הגיע-לחינוך לכבות את מתג החשמל של המנורה).
תשובה: עשיתם כהלכה.
שאלה: כלים חלבייים שנמצאו בכיור בשרי: מצאתי כמה פעמים כששטפתי כלים, כלים חלביים בכיור בשרי וגם להפך, מה אמורים לעשות? יכול להיות שסתם זרקו לכיור הלא נכון אבל יכול להיות שהשתמשו בכלי חלבי לאוכל בשרי ולהפך ואולי אפילו בחם. מה לעשות עם הכלים האלה?
תשובה: אם אי אפשר לברר ולא ידוע שהשתמשו במים חמים אין צורך להכשיר וניתן להשתמש בכלים לפי השימוש הבסיסי שלהם.
שאלה: צניעות במכנסיים רחבות לנשים: האם מותרות מכנסיים צנועות לבנות? מדובר במכנסיים רחבות שוליים רחבים שנראות מרחוק יותר כמו חצאית? ב זה חשוב לעניין של הצעות של פגישות עם בנות! האם זה מתאים לרוח ההלכה או לא והאם לפסול על פי העניין הזה הצעות מסוג זה?
תשובה: מצד עיקר הדין אם המכנסיים רחבות וברור שהם מיועדות דווקא לבנות אין לאסור. גם מצד חוקי הגויים אין לאסור משום שרק לנשים צנועות עושים מכנסיים אלו. אולם עצם הצורך ללכת עם מכנסיים יש בו אמירה תרבותית. במקרים רבים מתחילים במכנסים רחבים ולאחר מכן עוברים למכנסים צרים. מי שמקפידה על דקדוקי הלכות ורק הולכת עם חצאית מכנסיים לא הייתי פוסל את ההצעה. אולם לברר טוב האם אין באופן כללי חולשה בהקפדה על הלכות.
שאלה: חתונה בין בעלי שמות זהים: האם מותר לבן ובת הנושאים שם זהה (כדוגמת חן, מעיין,יונה, שמחה, יובל וכד ) להנשא?
תשובה: לא צריכה להיות בעיה.
שאלה: כשרות ויטמינים צמחיים: הייתי אצל נטורופטית שרשמה לי מרשם לויטמינים צמחיים (כדורים). ראיתי שאין עליהם כשרות, התקשרתי לחברה שאמרה שהמוצרים בתהליך של קבלת כשרויות. האם מותר לי לשתות אותם?
תשובה: אם יש צורך רפואי ולקיחת הכדורים היא בדרך של בליעה את יכולה לקחת אותם. אם זה בדרך של מציצה או שאין צורך רפואי יש להמנע עד ברור הכשרות.
שאלה: תחנון במנחה במניין מעורב: במנין מנחה שבמקום עבודתי נהוג מזה שנים שהנוסח הוא לפי בעל התפילה. לאחרונה יש אבל המתפלל נוסח אשכנז. לכן לאחר חזרת הש"ץ הוא מתחיל מיד נפילת אפיים. בעלי נוסח ספרד עדות המזרח אומרים בשקט וידוי וי"ג מידות. האם ראוי שמיד לאחר חזרת הש"ץ יגיד אחד המתפללים שמתפלל נוסח ספרד עדות המזרח, את י"ג מידות בקול רם במקום החזן, ולאחר שהוא גומר, ימשיך החזן, אם לא, כיצד ראוי לנהוג?
תשובה: י"ג מידות אומרים בציבור. סכמו ביניכם בהבנה כיצד לנהוג.
שאלה: האם צריך גיור?: מה לעשות כאשר אי אפשר לבדוק אם האם של הסבתא מצד אמא היתה יהודיה או לא. אבא של סבתא כן היה יהודי אבל בקשר לאשתו אני לא יודע הרבה. הסיפור זה ארוך אבל בקצור, אני גדלתי כמו גוי כי אבי גוי אבל אם היא היתה יהודיה אני יהודי ואם לא לא!! עליתי לארץ לפני כמעט שלוש שנים ונתנו לי תעודת זהות כמו יהודי אבל יש לי בעיות אני לא יודע אם אעשה מצוות וללמוד תורה ואם לא. בטח שאני לא רוצה לעזוב את הדת אבל. אני לא רוצה להיות ככה וגם בגלל זה אני יכול ללמוד בישיבה או להתחתן. אז מה אני צריך לעבור גיור? פעם עברתי גיור אבל לא ידעתי והיה רפורמי, אני קיבלתי את כל את תורת ישראל כפי שהיא. אבל בכול אופן לא היה כשר.
תשובה: אם יש לך ספק אפשר לעשות גיור מספק בלי ברכה ואז בכל מקרה אתה יהודי, או מלידה או מעכשיו.
שאלה: שטיפת כלים בשבת עם "כרית יפנית": האם יש איזה שהוא צד היתר לשימוש ב"כרית יפנית" לשטיפת כלים בשבת? "כרית יפנית" זה שילוב של סקוטש עם ספוג.
תשובה: כיון שיש בזה ספוג יש איסור להשתמש בזה בשבת.
שאלה: לעבור דירה להשכרה: חברתי ביקשה ממני לכתוב כאן, היא נשואה עם 2 ילדים. היא סובלת מבעלה, אכזר נורא. היא עם בעלה וילדיהם גרים בבית קטן של אביה בוילה. בזמן אחרון הילדים מעוניינים לעבור דירה אחרת להשכרה, בגלל שלא נוח להם, בית קטן מאד 1 חדר. בעלה דרש ממנה לעבור דחוף וגם אמר שהיא צריכה לשלם דירה להשכרה. שואלת אם חייב שהיא אחראית לשלם הכל להשכיר דירה ואח"כ רבנות שהיא רוצה להתרגש ממנו או לא חייב להשכיר דירה בגלל יש לה בעיות עם בעלה?
תשובה: חברתך אינה חייבת לשכור דירה ולשלם את שכר הדירה בעצמה. ואם בעלה רוצה שהם יעברו דירה היא יכולה לתבוע ממנו שישלם בעצמו. וגם אם לא היו לה בעיות עם בעלה, היא לא הייתה חייבת לשאת בהוצאות שכר הדירה. קל-וחומר במקרה זה שהיא רוצה להפרד ממנו, שאין הוא יכול לחייב אותה לעבור למקום מגורים אחר ולשלם.
שאלה: צליית בשר שלא נמלח: בשר בקר כשר שאינו מוכשר - האם מותר לבשלו ולאוכלו בצליה על האש ללא המלחה ושטיפה? אם כן, האם לאחר צלייה על האש במשך זמן מסויים (נגיד כמאכל בן דורסאי) ניתן להעבירו להמשך בישול בתנור?
תשובה: כשרוצים לצלות בשר על האש אין צורך בהכשרת הבשר ע"י מליחה, ולכן מותר לצלות בשר גם אם לא הדיחו אותו תחילה וגם לא מלחו אותו תחילה. ואעפ"כ נוהגים האשכנזים להדיחו קודם הצליה וגם למולחו מעט, ואח"כ לצלותו. ולאחר שהבשר נצלה כמאכל בן דרוסאי דהיינו חצי צלייתו מותר מותר לבשלו, ויש מחמירים לצלותו כל צרכו, והלכה שמספיק בבן דרוסאי. עיין בכל זה בשו"ע חלק יו"ד סוף סימן ס"ט (סעיף כא) וכן בסימן ע"ו סעיפים א' וב' בשו"ע וברמ"א שם.
שאלה: שבועה ונישואים: אדם שנשבע שלא ישא אשה ועבר על שבועתו ונשא אשה, האם יש לנישואין אלה תוקף, האם הם נשואים? האם יש הבדל בין שוגג למזיד? ראיתי שאולי השבועה כלל לא נחשבת שבועה כי אין שבועה חלה על מצוה. אך מה אם השבועה לא נוסחה ישירות לא אשא אישה אלא לעולם לא אעבור מעיסוקי ללישא אישה כלומר השבועה לא היתה ישירות על עצם הנישואין אלא למעבר מעיסוקים לנישואים, מעבר לנישואים. האם גם זה יחשב לשבועה שאינה חלה על מצוה, למרות שהניסוח והכוונה לא כוונו ישירות לעצם הנישואים אלא למעבר אליהם? אם לא, האם הנישואין תקפים, האם הם חלו? שוב, האם יש הבדל אם נשא בשוגג או במזיד?
תשובה: לנישואין יש תוקף כי יש לנו כלל שאפילו שאדם עבר על דבר שהתורה אסרה על אף שהוא עשה איסור יש תוקף וחלות לדבר שהוא עשה, אבל בשבועה זה יותר פשוט כיון שהתוספות בתמורה כותבים שאם אדם יצר איסור על עצמו והוא עובר עליו אז גם לדעת האומר שמי שעבר על דברי תורה אין תוקף לדברים שלו, פה באיסור שאדם אסר על עצמו הוא יודה שכן יש תוקף. כיון שכשאדם אוסר על עצמו פעולה זה לא שעצם הפעולה אסורה אלא יש לו איסור לחלל דבריו על ידי עשיית אותה פעולה. גם לגבי השבועה במקרה הזה האדם עבר על שבועת שוא כיון שיש מצוה לישא אישה והוא נשבע על מה שכתוב בתורה.
שאלה: פסיעה לאחור בסיום תפילת עמידה: 1. אם סיימתי תפילת עמידה ומאחורי יש מתפלל, אני יודע שאסור לי לחזור ולפסוע כדי לא להיות עובר לפני המתפלל. אם הש"צ כבר התחיל את החזרה ומגיע לקדושה האם עליי להישאר במקומי ולהגיד את הקדושה מבלי לפסוע לאחור למרות שעוד לא אמרתי את הפסוקים "עושה במרומיו." וגם לא "יהי רצון שיבנה בית המקדש."? 2. אם המתפלל שמאחורי הוא במרחק גדול ממני האם אני יכול לפסוע לאחור ולסיים את התפילה, ואם כן מהו המרחק?
תשובה: 1. אתה יכול לענות לקדושה גם לפני אמירת עושה אם אמרת את ה"יהיו לרצון.". 2. ד' אמות שזה בערך שני מטר. וצריך שהמרחק יישמר גם לאחר שתפסע את הפסיעות, אחרת תמתין שהשני יסיים את תפילתו ואז תפסע אחורנית.
שאלה: הלוויתי בשמיטה: הלוויתי לחברתי סכום כסף בשנת השמיטה ולא עשיתי פרוזבול. האם מותר לי לקבל ממנה את ההלוואה חזרה?
תשובה: שנת השמיטה משמטת בסופה ולכן לא היה שום דבר שיבטל את החוב, צריך רק לקראת סוף שנת השמיטה לא לשכוח לעשות פרוזבול.
שאלה: עלייה לתורה לאבל בתוך 30 יום: האם לאבל מותר לעלות לתורה בתוך שלושים ימי אבלו?
תשובה: מותר. בשורות טובות.
שאלה: איך בנות אמורות לעשות סליחות בחודש אלול?: איך בנות אמורות לעשות תשובה ולהגיד סליחות בחודש אלול ועד יום הכיפורים? האם הגבר שקם לסליחות לפנות בוקר במנין, האם הסליחה שלו היא גם עבור אישתו וילדיו, או שזה אישי? כי הרי אישה שומרת על הילדים בבית והיא לא יכולה להגיע לבית הכנסת ולומר סליחות, ואני יודעת שהאישה גם לא מחוייבת לכך, אז איך היא תוכל לעשות סליחה בצורה מושלמת ובאופן מקיף כמו שיש לגברים?. האם היא יכולה לקרוא את הסליחות לבד בבית בזמנה הפנוי, ולקרוא לבדה את י"ג מידות הרחמים? איך תוכל האישה לעשות סליחה ותשובה שהיא שוות ערך במהותה, והיא מקובלת בשמים כמו של הגברים?
תשובה: עיקר התשובה תלויה בכוונת הלב ולא באמירת סליחות. אומנם נשים יכולות לומר סליחות בביתן ביחידות (ודווקא לאחר חצות הלילה או ביום, בבוקר או לפני הצהרים, ולא לומר י"ג מידות ולא את הקטעי התפילה שבארמית מפני שהם נאמרים רק במניין), אבל לא מפני שהן אומרות ביחידות תפילתן פחותה משל הגברים. להפך, מפני שהיא מסורה לתפקידה כאם ושומרת ומטפלת בילדיה, ומוכנה להפסיד לשם כך את הסליחות, תפילתה מקובלת ביותר. והעיקר הוא לא סגנון התפילה אלא הכונה אמיתית להשתפר ולתקן את מה שצריך תיקון. ומי שמקבל על עצמו בכנות להתקרב לריבונו של עולם, מתחרט על חטאיו ומקבל על עצמו לתקן כמה שיוכל - תפילתו נשמעת והקב"ה מקבלה ברצון. לשנה טובה תכתבי.
שאלה: ת מס על חפץ שנקנה בחו"ל: -השאלה נשאלה- לכבוד הרב דב ליאור שליט"א, הרב ענה בתשובה שפורסמה באתר, שמי ששב מחו"ל ובידו חפץ יקר ערך החייב במס אינו חייב להצהיר על כך אם לא שואלים אותו בפירוש. יש לציין, ש רשות המסים בישראל נוקטת בשיטה שבה כל נוסע הנוחת בארץ חייב לעבור באחד משני מסלולים: האחד, מסלול אדום שבו צריכים לעבור כל מי שיש בידו חפץ או ממון החייב בהצהרת מס. השני, מסלול ירוק שבמעבר במסלול זה הנוסע בעצם מכריז שאין בידו חפץ או ממון החייב בהצהרת מס. לפי זה, האם יש לומר שכל מי ששב ארצה הוא בגדר "נשאל" שחייב בהצהרה?
תשובה: צריך לעשות לפי ההוראות, אם ההוראות שמי שיש לו חפץ מסויים עובר במסלול מסויים והאדם בכל זאת עובר במסלול השני זו התחכמות והוא מבריח עצמו מן המכס.
שאלה: לבישת מכנסים בשיעור התעמלות לנשים: אשתי נמצאת בשיעור התעמלות לנשים. יש שם רק נשים כולל המדריכה. עכשיו היא לובשת חצאית בשיעור ונפלה פעמיים בגלל הקושי להתעמל עם חצאית. האם מותר לה ללבוש מכנסיים בשיעור? כל הנשים האחרות לובשות מכנסיים בשיעור כולל אשתו של רב העיר.
תשובה: אם יש בשיעור רק נשים מותר ללבוש מכנסיים.
שאלה: ספר תורה לחו"ל: בטיול מאורגן של קבוצה של דתיים הכולל שבת, ללא בית הכנסת, האם הכרחי לקחת איתנו ספר תורה או שאפשר לוותר על קריאת התורה?
תשובה: אם אפשר אז צריך לקחת ס"ת ולא להפסיד את המצוה הזאת.
שאלה: מובייל כצעצוע לילדה: רציתי לשאול לגבי צעצוע לתינוקות שנקרא מובייל. בצעצוע הזה יש מוזיקה נעימה, פרחים, מראה, צורות שונות בצבעים ובובות שמסתובבות. בעלי חושב שזה לא ראוי לילדה ויכול להזיק לה מבחינה רוחנית ואני חושבת שלהיפך זה יכול רק להועיל לה בהתפתחות. רצינו לדעת אם אכן יש בזה בעיה?
תשובה: אין שום בעייה בצעצוע כזה, והוא לא גורם שום נזק רוחני. ורבים וטובים משתמשים בו.
שאלה: תפילה על זיווג בגיל מוקדם: האם אפשר צריך להתפלל על זיווג הגון כבר מגיל צעיר? הרבה לפני גיל חתונה.
תשובה: ראוי וטוב להתפלל על זיווג גם שנים לפני גיל חתונה. אולם רצוי שלא להגזים בתפילות בענין זה. מספיק להזכיר זאת פעם פעמיים בשבוע. לא טוב שכבר בגיל צעיר תהיי מוטרדת מכך. התפלה צריכה להאמר כסדר קבוע של בקשה לא מתוך לחץ ולא מתוך התעסקות יתרה בצפיה לחתונה. עיקר התפלה תופנה לחיי שעה, למה שמלווה אותך עתה בהווה.
שאלה: הלכות שבת בהתישבות: אנו עוסקים ב"ה בהקמת ישוב ביו"ש והתעוררו מס שאלות: 1. כל ימות השבוע מתקיים נוהל "עדכון-עורף" - פעם במס שעות אנחנו מודיעים על קיומינו ובטחוננו (אם אין דיווח נפתח נוהל ניתוק קשר). האם מותר לעשות זאת בשבת? האם עדיף SMS בשבת, כך שרק 1 מהצדדים מחלל שבת? 2. במקרה של פינוי האם להודיע לעורף ע"מ שלא יהיה חילול שבת סתמי ומסוכן מהעורף? 3. האם מותר לטלטל פנס דלוק בשבת (במקרה ואין ערוב)?
תשובה: 1. לכאורה עדיף, וכל מה שאפשר למנוע חילול שבת עדיף. 2. מותר. 3. השאלה מה מטרת הפנס אם זה למטרת שמירה אזי יהיה מותר כדין כלי נשק אבל אם זה סתם ככה אז אסור.
שאלה: נזק בעקבות נשיכת כלב : במסגרת עבודתי נכנסתי לחצר פרטית. בעל הבית הודיע שכלביו בתוך הבית ואכנס בלי חשש. כשסיימתי את עבודתי בחצר אשתו פתחה את דלת הבית והכלב רץ אליי ונשך אותי. האם מותר לתבוע אותו בבית משפט בגין רשלנות? הנשיכה גרמה לי צער ואובדן ימי עבודה!
תשובה: היות ומדובר כאן ברשלנות של בעל הכלב הרי שאתה יכול לתבוע אותו. אמנם תחילה צריך ללכת לבי"ד ורק אם הנתבע לא יסכים לבא לבי"ד אפשר לפנות לערכאות. יש להעיר כי הנזק שנגרם לך מוגדר כגרמא ובבי"ד לא יוכלו לכוף את הנתבע לשלם אבל ודאי עליו לפצות את הניזק ובמיוחד בימים אלו ערב ראש השנה. ועדיף להגיע לפשרה מוסכמת ולא לדרוש את כל מה שבית המשפט עלול להטיל על הנתבע מאחר ויתכן ויחייבו את הנתבע בדברים שעל פי דין תורה לא היה מחויב לשלם כגון צער ובשת שפטור כשממונו הזיק. חגי וייסמן
שאלה: שבע ברכות במוצאי שבת חתן: כיצד יש לנהוג בנושא שבע ברכות במוצאי שבת חתן, האם לברך בסעודה שלישית, לאחר מכן ערבית ואז שוב לברך במלווה מלכה או להמשיך את הסעודה שלישית עד למוצאי שבת?
תשובה: נראה שהטוב ביותר הוא לברך ברכת המזון ושבע ברכות. לאחר מכן להתפלל ערבית ולעשות הפסקה. לאחר מכן לערוך מלוה מלכה ולברך שוב שבע ברכות. דין זה בעצם אינו שונה מכל אדם החפץ לערוך סעודת מלוה מלכה בסמיכות לצאת שבת ולסעודה שלישית.
שאלה: מחבת חלבי שהתיז עליו מבשרי: קנינו מחבת חדשה והשתמשנו בה פעם אחת בלבד להכנת "פנקייק" (חלבי) בלי שמן כלל. למעט מס פירורים שרופים נראה לי שאפי לחלוחית לא היתה במחבת אחרי ה"פנקייק". אחרי יותר מ-24 שעות כאשר המחבת היה מונח (לא שטוף אחרי הכנת ה"פנקייק") על שולחן צמוד לכיריים, התיזו עליו נתזים מסיר חמין שעל הכיריים. מה דין המחבת?
תשובה: כבולעו כך פולטו ולכן צריך להכשיר את זה בהגעלה.
שאלה: הדלקת נר לצדיקים ולשון הרע: 1) בזמן האחרון שמעתי על העניין של הדלקת נר לצדיקים, לבקשה מהם להיות מליצי יושר לצרכים חשובים, לעורר את כוחם בעולם המעשה. כיוון שאני מרגישה באמת ריקה ודלה מצד עצמי מול ריבונו של עולם, התחברתי מאד לסנגורים הללו. בעלי רואה בזה עבודה זרה, ו בית חשוב לי יותר ולכן הפסקתי. אודה לרב אם יוכל לתת מקורות (אני מבינה שרובם קבליים) כדי שהדיון בבית יהיה ענייני. 2) בענייני לשון הרע, יש אמירות שאינן לשון הרע כשנאמרות ליד השולחן (לדוגמא כשמזכירים מה אמר רב פלוני), אבל בגלל שיש בליבי על אותם אנשים זה ממש מצית את המחלוקת שלי איתם. (בהמשך לדוגמא לעיל: רבנים שבגלל שלא תמכו בסירוב פקודה איפשרו את הגירוש), האם במקרה כזה עלי לצאת מהחדר כשמזכירים אותם? כיוון שאני נכשלת בהרבה איסורים: כעס, שנאה, לשון הרע. גם לא תמיד אני מצליחה להתאפק ולא לומר עליהם דברים שליליים.
תשובה: 1. אני חושב שבעלך צודק, המשנה ברורה בהלכות ראש השנה כותב בענין הזה לגבי קברות צדיקים שלא לפנות אל הצדיקים אלא לפנות כלפי שמים שהקב"ה ירחם עלינו בזכותם של שוכני עפר, לכן הנטייה המיסטית הזאת לפנות אל הצדיקים זו לא דרכה של תורה אלא צריך לפנות רק את הקב"ה. כמובן יישר כוח לך שהבנת ש בית חשוב יותר מכך. 2. זה לא לשון הרע לחלוק על כאלה שסוברים נגד התורה, כיון שלא צריך להשתיק את האמת מתחת לשטיח ולומר "כולם אהובים וכולם ברורים" אלא צריך להודיע מה האמת ומה דעת תורה ללא חשש.
שאלה: "אשר יצר" באמצע הלילה: כאשר אני קמה באמצע הלילה להתפנות - נטילה אני מבצעת כפי שצריך. ונכון שלוקח מספר דקות לקרוא "אשר יצר", אך קורה מצב שלאחר שאני קוראת אשר יצר, אני מתעוררת ונעלמת לי השינה. מה לעשות?
תשובה: אם מאוד קשה לך להירדם לאחר ברכת "אשר יצר" את יכולה לסמוך על הדעות שברכת "אשר יצר" של בוקר מועילה גם לכל התפנות בלילה. (על פי משנ"ב סימן ד, ס"ק ג). הרב חיים כץ
שאלה: שימוש בטוסטר טרף: האם מותר להשתמש בטוסטר טרף כאשר יש הפרדה בין המשטח הטרף לבין פרוסות הלחם ע"י נייר אלומניום או נייר אפיה?
תשובה: תיאורטית אם ברור שזה לא בלע המאכל לא נאסר בגלל שהייתה הפרדה שמנעה את הבליעה, אבל מוזכר שלא להשתמש בכלים טרפים בגלל החשש שמא יבלע וכו'.
שאלה: מניין שנות הערלה: יש לי עץ פרי שנשתל בשנת תשס"ה בתאריך י' באב. האם פרי שחנט אחרי ט"ו בשבט ס"ח הוא נטע רבעי או שהוא כבר חולין לגמרי? באופן כללי, איך סופרים שאת שנות הערלה?
תשובה: הפרי שחנט אחר ט"ו בשבט תשס"ח הוא רבעי וגם קדוש בקדושת שביעית, ועל כן צריך לחללו ולאכול פריו בקדושת שביעית. בברכת התורה והארץ הרב יהודה הלוי עמיחי
שאלה: הסיבה להמתנה בין בשר לחלב: 1.כאשר משה היה בהר סיני כמה זמן אמר לו הקב"ה לחכות בין אכילת בשר לחלב? (הרי חכמים הם שתיקנו לחכות שש שעות) 2.חכמים תיקנו לחכות שש שעות בין אכילת בשר לחלב. מדוע חכמים ראו לנכון לקבוע דווקא שש שעות מזמן אכילת בשר לאכילת חלב? האם יש סיבה מוצדקת להמתנה של שש שעות?
תשובה: אימרה ידועה היא ששאלת חכם חצי תשובה, ובשאלתך כבר טמונה התשובה. הקב"ה אמר למשה בהר סיני שאין צורך להמתין בין בשר לחלב כלל. יתר מכך, מותר לאכול בשר בחלב באותה ארוחה, בתנאי שלא יאכלם ביחד, וכך כותב ספר החינוך: "שלא לאכול בשר בחלב שנתבשלו ביחד." חכמים ראו צורך לעשות את כל ההרחקות ההלכתיות הידועות לנו בנושא זה, מפני שהם ראו כמה קשה לאנשים להזהר שלא לאכול בשר בחלב ביחד. ונראה אצלנו, שכאשר יש כמה אנשים שיושבים על השולחן, ולאחד מהם אסור לאכול דברים מטוגנים מסיבות בריאותיות, כמה קשה לו שלא לשלוח יד אל הצ'יפס של חבירו. אותו הדבר הם שמו לב שקורה כאשר אדם אוכל ועל השולחן יש גם בשר וגם חלב. מסיבה זו הם תיקנו ששני בני אדם לא יאכלו על שולחן אחד בשר וחלב ללא הפרדה, ושצריך לעשות הפרדה ארוכת טווח בין סעודת הבשר לסעודת החלב. ח קבעו ש-6 שעות זהו הזמן הרצוי, מפני שעד שש שעות הבשר הנאכל עוד לא התעכל לגמרי והוא נותן קצת טעם בפה, ועד שש שעות שאריות הבשר שנשארות בפה נותנות טעם. (מקורות: ספר החינוך מצוה קיג, חולין קה, שו"ע יו"ד סי' פט, ש"ך וט"ז שם) הרב אלחנן לוין
שאלה: אמירת סליחות בשבת: האם אומרים סליחות בלילה שבין שישי לשבת, ואם אסור אז למה?
תשובה: אין אומרים סליחות בשבת ובימי חג מפני שהם ימים טובים וימי שמחה ואין להזכיר בהם חטאים, כשם שלא אומרים בהם תחנון. מסיבה זו גם לא אומרים סליחות בראש חודש אלול (משנ"ב תקפ"א ס"ק א) וכל שכן בשבת. אומנם הטור בסימן תר"ב כתב שיש שנהגו לומר סליחות בשבת ומרן הב"י לימד זכות על מנהגם, מכל מקום סיים שם, שעכשיו אין העולם נוהגים לומר סליחות ותחנונים בשבת כלל. לשנה טובה תכתב.
שאלה: צעדים בערבית: א. כמה זמן צריכים לחכות אחרי שעושים צעדים אחורה בערבית? ב. מותר לשיר במקלחת בפנימיה כששומעים אותך ונהוג לשיר?
תשובה: א. יש להמתין לכל הפחות כדי הילוך ד' אמות שזה מספר שניות. אולם לכתחילה נכון להמתין קצת יותר - עד שהש"ץ יסיים את הקדיש או לכל הפחות יתחיל אותו. ב. בשירה במקלחת (לבנים), במקום שזה מקובל, אין איסור. אולם אין לשיר שם שיר קודש, ושירי חול צריך לשיר רק שירים הראויים לשירה.
שאלה: קריאת שמע: אני בת 17, האם מותר לי לקרוא קריאת שמע וברכת המפיל, והאם שעות הקריאה חשובות, כלומר, אם אני אקרא את התפילה ב8 בבוקר או 10 בבוקר זה חשוב? וכנ"ל לגבי השעות בלילה. כי אין לי שעות שינה קבועות. ואם אני רוצה לקרוא קריאת שמע אז : 1. חובה לקרוא ברכת המפיל? 2. לקרוא בשכיבה? 3. להיות עם גופייה ומכנסים קצרים? לתזכורת אני ילדה ועדיין לא נשואה.
תשובה: ראשית, אינך ילדה ואף שאת עדיין לא נשואה הרי שאת חייבת בכל ההלכות והמצוות. ולכן את חייבת לקרוא קריאת שמע ולברך ברכת "המפיל". יש לקרוא קריאת שמע כל יום בבוקר ואם קמים מאוחר אזי עד שקיעת החמה. אולם את קריאת שמע שעל המיטה קוראים רק כשהולכים לישון בלילה. אם הולכים לישון אחרי חצות אזי לאשכנזים מברכים "המפיל" ולספרדים אין מברכים. כשהולכים לישון ביום אין צורך לקרוא קריאת שמע אולם יש אומרים את מזמור "יושב בסתר עליון". 1. כן. (שולחן ערוך, אורח חיים, סימן רלט, סעיף א) 2. לכתחילה יש לעמוד או לשבת כשקוראים אותה אולם אם האדם כבר נשכב על מיטתו יכול להטות את גופו על הצד ולקרוא קריאת שמע. (משנה ברורה ס"ק ו) 3. מצד ההלכה מותר לקרוא קריאת שמע עם גופייה ומכנסיים קצרים.
שאלה: אמירת אמן בקידוש ובהבדלה: שמעתי, בבית כנסת בו אני מתפלל, שאסור לומר ברוך הוא ברוך שמו כשעושים קידוש או הבדלה בגלל שזה קוטע את רצף הברכה. האם בהבדלה מותר לומר אמן כל פעם, לדוגמא: כשהמברך אומר הצליחנו (המשפחה תאמר: אמן), הצלח דרכינו (המשפחה תאמר: אמן) וכו'? האם בקידוש או בהבדלה מותר לומר אמן כשמברכים בורא פרי הגפן וברכת המוציא?
תשובה: מה ששמעת לגבי ההפסקה שגורמת אמירת ברוך הוא וברוך שמו, זה רק לגבי זה, ולא לגבי אמירת אמן. בברכות חובה לענות אמן כדי לצאת ידי חובה, ובתפילות שקודם הברכות בהבדלה מותר לענות אמן ויש בזה מעלה גדולה.
שאלה: הפסקה בתפילה למורה: אני מורה לחינוך מיוחד לבנות בכיתה ד. אני מתפללת ביחד איתן ובעצם מלמדת אותן להתפלל. האם מותר לי להעיר להן על הפרעות לתפילה בין שמע לעמידה?
תשובה: כיון שלבנות אין חובה מעיקר הדין לקרוא קריאת שמע ולכן אין כ"כ חיוב לסמוך גאולה לתפילה, ולכן בשביל לחנך אותם יהיה מותר לך להעיר להם, למרות שאצל הבנים הדין יהיה שונה.
שאלה: האם יש חיוב הלכתי לשלם לועד מורים: אני מורה בבית ספר, מדי שנה נאספים על ידי ועד המורים כמה מאות שקלים, אשר כמעט כולם מוצאים על קנית קפה חלב, טבליות למדיח ושטיפת כוסות. מעולם במשך שנות עבודתי לא שתיתי מהקפה או התה ותמיד שילמתי, האם אני מחוייבת מבחינה הלכתית לשלם לועד? הבנתי שהחוק למקומות עבודה מחייב זאת, אך רציתי לדעת מה עמדת ההלכה.
תשובה: אם מדובר בהתארגנות עצמאית לצורך אחזקת הפינת קפה הרי שאין חיוב על מי של שותה להשתתף בת אמנם בשאלה נכתב שידוע לו שיש חוק למקומות עבודה שמחייב וא"כ מאחר והוא חבר בהסתדרות המורים וכד' הרי שקבל על עצמו את כללי הארכון וחוקיו כמו דייר שנכנס לבית שמתחייב בתשלומי הועד בית. וא"כ אם כך החוק והמנהג הרי שזה מחייב. אמנם אם טינו חבר בארגוני המורים אלא הוא מורה פרטי אין חוק זה מחייב אותו הרב חגי וייסמן